OpenLLM-France/wikimedia huggingface dataset:
# Rosickýita

La rosickýita és un mineral de la classe dels elements natius, que pertany al grup del sofre. S'anomena així pel professor Vojtĕch Rosický (1880–1942), director de l'Institut Mineralògic i Petrològic de la Universitat de Masaryk, Brno, República Txeca. És la forma més densa del sofre en estat sòlid. És un dimorf tant del sofre-α com del sofre-β.

## Classificació

La rosickýita es troba classificat en el grup 1.CC.05 segons la classificació de Nickel-Strunz (1 per a Elements natius; C per a Semimetalls i no-metalls i C per a Sofre-seleni-iode; el nombre 05 correspon a la posició del mineral dins del grup). En aquesta classificació comparteix grup amb el sofre, el seleni i el tel·luri. En la classificació de Dana el mineral es troba al grup 1.3.5.2 (1 per a Elements natius i aliatges i 3 per a Semimetalls i no-metalls; 5 i 2 corresponen a la posició del mineral dins del grup). Dins la classificació de Dana comparteix grup amb el sofre.

## Característiques

La rosickýita és un mineral de fórmula química S. Cristal·litza en el sistema monoclínic. La seva duresa a l'escala de Mohs és 2 a 3.

## Formació i jaciments

Es pot sintetitzar refredant lentament el sofre fos. Es troba en fumaroles i en cavitats en nòduls de limonita. S'ha descrit en tots els continents menys a l'Àfrica.

## Referències

* 1 2 3 4 5 6 «Rosickýite» (en anglès). Mindat. [Consulta: 7 novembre 2015].
* ↑ Rosickyite Mineral Data, (en anglès) Web Mineral

## Bibliografia

* Sekanina, J. (1931): Rosickyit, die natürliche γ-Schwefelmodifikation. Zeits. Kristallogr., 80, 174-189 (en alemany).
* Palache, Charles, Harry Berman & Clifford Frondel (1944), The System of Mineralogy of James Dwight Dana and Edward Salisbury Dana Yale University 1837-1892, Volume I: Elements, Sulfides, Sulfosalts, Oxides. John Wiley and Sons, Inc., New York. 7th edition, revised and enlarged, 834pp.: 145-146.
* Watanabe, Y. (1974): Crystal structure of monoclinic γ-sulfur. Acta Crystallographica 30, 1396-1401.
* Gallacher, A.C. and A.A. Pinkerton (1993): A redetermination of monoclinic γ-sulfur. Acta Crystallographica., C49, 125-126.
* Meisser, N., K.J. Schenk, and J.E. Spangenberg (2000): Rosickýite (monoclinic γ-sulphur) from La Presta asphalt mine, Neuchâtel, Switzerland: new X-ray powder diffraction data. Schweiz. Mineral. Petrogr. Mitt., 80, 299-303.
# Sergio Amidei

Sergio Amidei (Trieste, 1904 — Roma, 1981) va ser un guionista i productor de cinema italià.
Va fer el seu debut el 1924 i des d'aleshores va ser un dels guionistes més prolífics de la història del seu país. Va treballar amb directors destacats com Roberto Rossellini o Vittorio de Sica i va estar nominat en quatre ocasions a l'Oscar al millor guió original.

## Obres

* Roma, città aperta (1945)
* Sciuscià (1946)
* Paisà (1946)
* Cronache di poveri amanti (1953).

## Referències

* ↑ «Sergio Amidei». Gran Enciclopèdia Catalana. Barcelona: Grup Enciclopèdia Catalana.
# Tirà reial de tres bandes

El tirà reial de tres bandes (Conopias trivirgatus) és un ocell de la família dels tirànids (Tyrannidae).

## Hàbitat i distribució

Habita el bosc obert, localment a les terres baixes al sud de Veneçuela, nord-est del Perú, centre de Bolívia, Amazònia i sud-est del Brasil, est de Paraguai i nord-est de l'Argentina.

## Referències

* ↑ «Tirà reial de tres bandes». Cercaterm. TERMCAT, Centre de Terminologia. Rev. 20/01/2023(català)
# Brunettia cinaeda

Brunettia cinaeda és una espècie d'insecte dípter pertanyent a la família dels psicòdids que es troba a Austràlia: Queensland.

## Referències

* ↑ Annandale, 1910. Rec. Indian Mus., 5, 141. «Enllaç». Arxivat de l'original el 2016-03-03. [Consulta: 9 març 2012].
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Atlas of Living Australia Arxivat 2016-03-03 a Wayback Machine. (anglès)
* ↑ Global Species (anglès)
# El mago (pel·lícula de 2004)

El mago és una pel·lícula mexicana del 2004, dirigida per Jaime Aparicio. La pel·lícula és l'opera prima d'Aparicio, ja que ha dedicat la major part de la seva carrera a treballar en televisió. Fa un retrat brutal de la marginalitat del a Ciutat de Mèxic. La pel·lícula va ser produïda pel CUEC (Centro Universitario de Estudios Cinematográficos), de la Universitat Nacional Autònoma de Mèxic.

## Argument

Tadeo (Erando González) és un solitari mag de carrer que actua per unes monedes. Un dia s'assabenta que té un tumor i que li queda poc temps de vida. Llavors s'adona del nou sentit que la seva vida té i es decideix a visitar a Raquel (Julissa), una antiga companya a qui va decidir deixar. Mentrestant coneixerà a Morgana (Maya Zapata), una jove mare soltera que viu en el mateix veïnatge que Tadeo.

## Repartiment

* Erando González ... Tadeo
* Julissa ... Raquel
* Gustavo Muñoz ... Félixx
* Maya Zapata ... Morgana
* Juan Ángel Esparza ... Carlos
* Claudia Goytia ... Chica Maravilla
* Carlos Cardán ... Andy
* Zaide Silvia Gutiérrez ... Mare

## Reconeixements

* Zenith d'Or al Festival Internacional de Cinema de Mont-real.
* Millor Pel·lícula Mexicana al Festival Internacional de Cinema de Guadalajara.
* En la XLVIII edició dels Premis Ariel fou nominada a la millor opera prima.

## Referències

* ↑ El Mago, un tremendo retrato de la marginalidad en Ciudad de México, cineoculto.com, 6 de desembre de 2018
* ↑ EL MAGO, LA TERCERA ÓPERA PRIMA DEL CUEC. PELÍCULA DE JAIME APARICIO, Gazeta de la UNAM, 2 d'agost de 2004
* ↑ La película "La novia siria" fue multipremiada en Festival de Montreal, El Universo, 6 de setembre de 2004
* ↑ Triunfa El mago, de Jaime Aparicio, en el Festival de Cine en Guadalajara, La Jornada, 19 de març de 2005
* ↑ Mezcal, a la cabeza con 15 nominaciones para el Ariel Arxivat 2021-05-16 a Wayback Machine., Crónica, 10 de febrer de 2006

## Enllaços externs

* Tràiler de la pel·lícula a YouTube
# Vescomtat de Douai

El vescomtat o castellania de Douai fou una jurisdicció feudal del nord de França centrada al castell de Douai. Sembla que el castellà o vescomte era feudatari de Flandes i després d'Artois (1180). La línia va continuar en el descendents de Gautier V.
Els castellans o vescomtes foren:
* Hug vers 1035-1051, casat amb Adela filla de Gautier II vescomte o castellà de Cambrai. Va tenir dos fills, Gautier i Hug. Aquest segon, Hug, fou nomenat vescomte o castella de Cambrai (vegeu vescomtat de Cambrai) pel comte Robert II de Flandes
* Eudes, parentiu amb l'anterior desconegut, vers 1051-?, era viu el 1088
* Gautier I ?-1111, fill d'Hug, casat amb Ermengarda, van tenir una filla de nom Adelina.
* Gautier II, parentiu amb els anteriors desconegut, vers 1111-1160. va tenir set fills, sent el gran Miquel
* Miquel, fill, vers 1160-28 de març de 1190, va tenir dos fills, Gautier (III) i Balduí.
* Gautier III, fill, 1190-21 de febrer de 1208, casat amb Agnes de Beaumez, van tenir dos fills Gautier (IV) i Isabel.
* Gautier IV, fill, 1208-vers 1224, casat amb Hawida van tenir tres fills, Gautier (V), Hug i Gil.
* Gautier V vers 1224-1280, casat amb Joana de Roisin

## Referències

Genealogia
# Navaescurial

Navaescurial és un municipi de la província d'Àvila, a la comunitat autònoma de Castella i Lleó.

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# 1938 en el cinema

En el món del cinema, el 1938 van passar alguns fets dignes d'esment:

## Pel·lícules més taquilleres

* Estats Units:

## Oscars

* Millor pel·lícula: You Can't Take It With You - Columbia
* Millor director: Frank Capra - You Can't Take It With You
* Millor actor: Spencer Tracy - Boys Town estrenada a Espanya com a: la Ciudad de los Muchachos
* Millor actriu: Bette Davis - Jezebel
# Acer obtusifolium

Acer obtusifolium és una espècie de planta de la família de les Sapindàcies, originària de Turquia, Síria, Líban, Xipre i Palestina.
És un arbre perennifoli, tot i que pot defoliarse en cas de fred intens. A vegades es presenta com a forma arbustiva. Pot arribar a mesurar fins a 5 m d'alçada. La seva escorça és llisa i de color verd groguenc. Les seves fulles de color verd brillant són coriàcies, d'ovades a trilobades, trinervades, generalment senceres. Flors groc verdós en corimbes penjants. Sàmara d'uns 2 cm de llarg, d'ales divergents, formant un angle de 60 graus.

## Taxonomia

Acer obtusifolium va ser descrita per Smith, James Edward i publicada a Flora Graeca t. 361. 1824. (Fl. Graec.)

### Etimologia

* Acer: procedeix del nom llatí ǎcěr, -ĕris (afilat), en referència a les puntes característiques de les fulles o a la duresa de la fusta que, suposadament, es feia servir per a fabricar llances.
* obtusifolium: epítet llatí específic obtusus-a-um = obtús, aplanat y folium-i = fulla. De fulles obtuses i aplanades.

## Referències

* ↑ «Acer obtusifolium» a The Plant List. Data consulta: 08 de juliol de 2014.
* ↑ «Acer obtusifolium» a Árboles Ornamentales. Data consulta: 07 de juliol de 2014.
* ↑ «Acer obtusifolium». Tropicos.org. Missouri Botanical Garden. [Consulta: 9 juliol 2015].
* ↑ «ACER OBTUSIFOLIUM». [Consulta: 21 desembre 2020].
# Acer mortal

Acer mortal (títol original: Cold Steel) és una pel·lícula estatunidenca dirigida per Dorothy Ann Puzo i estrenada el 1987. Ha estat doblada al català.

## Argument

La vigília de Nadal, Sam Modine és salvatgement assassinat al seu taller. La policia està sobre la pista d'una banda de drogoaddictes que actuen amb armes blanques. El fill i policia Johnny Modine jura de venjar el seu pare, ignorant que ell és apuntat per aquest reglament ordit per «Iceman» àlies Isaac, un excompany vindicatiu. Després d'haver desbaratat un bon nombre de trampes, Johnny vencerà el seu perillós adversari en el seu enfrontament final.

## Repartiment

* Brad Davis: Johnny Modine
* Sharon Stone: Kathy
* Adam Ant: Mick
* Jonathan Banks: « Iceman » Isaac
* Jay Acovone: Cookie
* Anne Haney: Anna Modine

## Cançons

* Party Line, lletra de Jill Gaynes i música de David A. Jackson, interpretada per Eli Baer i Rich Shaw
* Running Out of Time, lletra de Jill Gaynes i música de David A. Jackson, interpretada per James House
* Heart Beats Stronger, lletra i música de James Saad i Hausk Randall, interpretada per Hausk Randall
* Over Easy, lletra de Jill Gaynes i música de David A. Jackson, interpretada per Michael Stull
* Take Me Away, lletra de Jill Gaynes i música de David A. Jackson, interpretada per Joe Pizzulo
* Out of Time, lletra de Jill Gaynes i música de David A. Jackson, interpretada per Joe Pizzulo
* You Took Me By Surprise, lletra de Jill Gaynes i música de David A. Jackson, interpretada per Joe Pizzulo

## Referències

* ↑ «Acer mortal». esadir.cat.
* ↑ «Cold Steel» (en francès). Allocine.
# 47 d'Andròmeda

47 d'Andròmeda (47 Andromedae) és una estrella de la constel·lació d'Andròmeda. Té una magnitud aparent de 5,30.

## Referències

* ↑ «The radial velocities spectral types and projected rotational velocities of 633 bright northern A stars». Royal Observatory Bulletin, 1968, pàg. 385.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* 1 2 3 Marwan Gebran «A new method for the inversion of atmospheric parameters of A/Am stars» (en anglès). Astronomy and Astrophysics, 01-05-2016. DOI: 10.1051/0004-6361/201528052.
* ↑ «The Relation between Rotational Velocities and Spectral Peculiarities among A-Type Stars». The Astrophysical Journal Supplement Series, 01-07-1995, pàg. 135–172. DOI: 10.1086/192182.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 01-11-2006, pàg. 759–771. DOI: 10.1134/S1063773706110065.
* ↑ SIMBAD, 47 Andromedae (consultat el 29 de desembre de 2012)
# Abu-Muhàmmad

Abu-Muhàmmad és el nom dels següents personatges:
* Abu-Muhàmmad Abd-Al·lah as-Salimí, restaurador de l'imamat d'Oman
* Abu-Muhàmmad Abd-Al·lah ibn Abd-al-Wàhid, governador almohade d'Ifríqiya
* Abu-Muhàmmad Abd-Al·lah ibn Àhmad Diyà-ad-Din al-Malaqí, botànic andalusí
* Abu-Muhàmmad Abd-Al·lah ibn Alí ar-Ruixatí, historiador andalusí
* Abu-Muhammad Abd-Al·lah ibn Baraka, escriptor ibadita d'Oman
* Abu-Muhàmmad Abd-Al·lah ibn Muhàmmad, emir midràdida de Sigilmasa
* Abu-Muhàmmad Abd-Al·lah ibn Muhàmmad al-Balawí, historiador egipci
* Abu-Muhàmmad Abd-Al·lah ibn Muhàmmad ibn Baraka al-Umaní, escriptor ibadita
* Abu-Muhàmmad Abd-al-Majid ibn Abdun al-Fihrí, poeta andalusí
* Abu-Muhàmmad Abd-al-Mumin, califa almohade
* Abu-Muhàmmad Abd-al-Wàhid al-Marrakuixí, historiador marroquí
* Abu-Muhàmmad Abd-al-Wàhid ibn Abi-Hafs, governador almohade
* Abu-Muhàmmad Abd-ar-Rahman ibn Raixiq al-Quxayrí, emir de Múrsiya
* Abu-Muhàmmad al-Hàssan al-Askarí, 11è imam dels xiïtes duodecimans
* Abu-Muhàmmad Hàmid ibn al-Abbàs, visir abbàssida
* Abu-Muhàmmad Hixam ibn al-Hàkam, pensador imamita
* Abu Muhàmmad Madikarib ibn Kays al-Àixath, cap del Kinda d'Hadramaut
* Abu-Muhàmmad Sàlih, sant marroquí
* Abu-Muhàmmad Ubayd-Al·lah al-Mahdí, fundador del califat fatimita
* Abu-Muhàmmad Úmar ibn al-Aftas al-Mutawàkkil, emir de Batalyaws
# Abu-Muhammad Hàmid ibn al-Abbàs

Abu-Muhàmmad Hàmid ibn al-Abbàs (837 - 923) fou visir abbàssida.
De jove fou portador d'aigua i venedor de fruita però va esdevenir agent recaptador dels abbàssides al-Muwàffaq i al-Múqtadir, inicialment a Wasit (886), per després ampliar el seu camp d'actuació a Fars i Bàssora (900).
L'11 de novembre del 918 va succeir a Ibn al-Furat com a visir, però les seves limitacions van obligar el califa a nomenar un adjunt (naib), Ali ibn Isa ibn al-Djarrah. El seu govern va venir marcat per la rivalitat amb el seu adjunt; la seva política recaptatòria va provocar alguns disturbis a Bagdad que foren reprimides violentament; també va perseguir als càrmates, sufites i imamites. El 7 d'agost del 923 fou destituït i Ibn al-Furat va recuperar el càrrec. El fill del nou visir el va torturar i humiliar però finalment va poder marxar a Wasit on al cap de poc va morir, potser enverinat.

## Bibliografia

Sourdel, Dominique. Le Vizirat Abbaside de 749 à 936 (132 à 224 de l'Hégire) (en francès). Damasc: Institut Français de Damas, 1959-1960.
# Agostino Quaglia

Agostino Quaglia (Milà, 1744 - 1823), fou un organista i compositor italià.
Estudià a Milà en l'escola de Fioroni on fou company de Monza, al que amb els anys substituiria com a organista de la catedral llombarda, i el 1802 aconseguí la plaça de mestre de capella de la mateixa catedral.
Deixà nombroses obres religioses, però totes restaren inèdites.

## Referències

* ↑ Fertonani, Cesare; Mellace, Raffaele; Toscani, Claudio. La musica sacra nella Milano del Settecento: Atti del convegno internazionale Milano, 17-18 maggio 2011. LED Edizioni Universitarie, 2014, p. 202. ISBN 978-88-7916-658-4 [Consulta: 8 juliol 2019].

## Bibliografia

* Enciclopèdia Espasa, vol. 48, pàg. 813. (ISBN-84-239-4548-0)
# Agesianax

Agesianax (en grec antic Ἀγησιάναξ) fou un poeta grec del que Plutarc en va preservar un bon fragment descriptiu sobre la lluna. No s'ha pogut establir si era part d'un poema èpic o didàctic.

## Referències

* ↑ Agesianax a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 69
# Agesandre

Agesandre (grec antic: Ἀγήσανδρος, llatí: Agesander) fou un escultor nadiu de l'illa de Rodes esmentat només per Plini (Naturalis Historia XXXVI, 5) i de qui es coneix solament una obra. En col·laboració amb Polidor i Atenodor de Rodes, el seu fill, va esculpir un grup conegut com a Laocoont i els seus fills, que és un dels exemples de màxima perfecció en escultura.
El grup escultòric va ser descobert el 1505 prop de les Termes de Titus a un turó romà. Avui es conserva als Museus Vaticans. Segons la inscripció del pedestal del grup, Agesandre era el pare d'Atenodor, i es pensa que també ho podria ser de Polidor i d'Agesàndrides.

## Referències

* ↑ Agesander a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 68
# Acroneuria hitchcocki

Acroneuria hitchcocki és una espècie d'insecte plecòpter pertanyent a la família dels pèrlids.

## Distribució geogràfica

Es troba a Nord-amèrica: l'est de Kentucky i, potser també, Indiana (els Estats Units).

## Estat de conservació

En l'actualitat, només és present a un rierol del comtat de Rowan (Kentucky), ja que molts altres rierols dels voltants han estat greument afectats per les activitats agrícoles i les males pràctiques en l'ús del sòl.

## Referències

* ↑ Pictet, F.J., 1841. Histoire naturelle générale et particulière des insectes névroptères 1:144.
* ↑ uBio (anglès)
* ↑ Kondratieff & Kirchner, 1988. J. Kans. Entomol. Soc. 61(2):201. «www.jstor.org». [Consulta: 15 juliol 2012].
* 1 2 Catalogue of Life (anglès)
* ↑ The Taxonomicon (anglès)
* ↑ Updates to the Stonefly Fauna of Illinois and Indiana (anglès)
* ↑ Stoneflies of the United States - Stoneflies of Kentucky (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing (anglès)
* ↑ Global Species Arxivat 2016-03-04 a Wayback Machine. (anglès)
* ↑ Flyfishing Entomology - North American Stoneflies (anglès)
* ↑ Stark, B.P., 2004. Perlidae (The stones). Pàgs. 61-148 a B.P. Stark i B.J. Armitage (eds.). The Stoneflies (Plecoptera) of Eastern North America. Vol. II. Chloroperlidae, Perlidae, and Perlodidae (Perlodinae). Bulletin of the Ohio Biological Survey New Series 14. 192 pp.
* ↑ Tarter, D.C., D.L. Chaffee i S.A. Grubbs, 2006. Revised checklist of the stoneflies (Plecoptera) of Kentucky, U.S.A. Entomological News, 117(1): 1-10.
* 1 2 NatureServe (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* DeWalt & Grubbs, 2011. Illiesia 7(3):35.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 15 juliol 2012].

## Enllaços externs

* Discover Life (anglès)
# A Tammany Boarder

A Tammany Boarder és una pel·lícula muda estrenada el 2 de gener de 1913, produïda per l'Éclair American i dirigida per Étienne Arnaud. Té la particularitat que el protagonista principal és "Princess" un tigre de Bengala que havia pertangut a la productora Solax.

## Argument

El propietari de "Princess", una tigressa de Bengala, és obligat a abandonar la casa d'hostes on viu, ja que no paga el lloguer i a més no li deixen recollir el bagul amb les seves pertinences. En aquest bagul manté la seva mascota, la tigressa. Quan la propietària, juntament amb la minyona, entren a la recerca d'alguna cosa de valor que quedar-se en comptes dels diners que se'ls deuen deixen escapar la tigressa. Aquesta, cerca per tota la casa el seu amo espantant de mort amb els seus bràmuls els hostes que va trobant. Al final van a buscar el propietari que la treu de la casa per lo que és ben recompensat.

## Repartiment

* J. Gunnis Davis (propietari de Princess)
* Miss Hobbs (propietària)
* Alec B. Francis (hoste)
* Lamar Johnstone (hoste)
* Julia Stuart (hoste)
* Muriel Ostriche (hoste)
* Denton Cardow (hoste)
* Alice Kibbe (hoste)
* Alice Knowland (cuiner)
* Jennie Ambretta (marmitó)

## Referències

* ↑ «A Tammany Boarder. A burlesque». The Moving Picture News, 21-12-1912, pàg. 33.
* ↑ «The Solax menagerie used in the production of "Beasts of the Jungle"». The Moving Picture News VII núm 1, 04-01-1913, pàg. 16.
* ↑ «A TAMMANY ORDER (Jan. 2)». The Moving Picture News VI num 25, 21-12-1912, pàg. 28.
# Al-Bayda

«Al-Bayda» té aquests significats:
Al-Bayda (també al-Baida, "La Blanca") és el nom d'almenys 16 ciutats musulmanes. Les principals són:
* Al Bayda' (Líbia), ciutat de Líbia
* Al-Bayda, ciutat del Iemen
* Al-Bayda, ciutat a Fars, Iran, al nord de Shiraz, antiga Nasa.
# Alcubilla de las Peñas

Alcubilla de las Peñas és un municipi espanyol ubicat a la província de Sòria, dins la comunitat autònoma de Castella i Lleó.

## Demografia

Alcubilla de las Peñas :
| Any | 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 |
| Població | 405 | 413 | 357 | 306 | 328 | 306 | 234 | 120 | 142 | 117 | 103 |
# Alekos Alavanos

Alexandros Alavanos, més conegut com a Alekos Alavanos (grec: Αλέκος Αλαβάνος), (Atenes, 22 de maig de 1950) és un polític grec, antic membre del Parlament de Grècia i del Parlament Europeu entre 2004 i 2008. Posteriorment fou substituït per Alexis Tsipras. Va ser el president de la Coalició dels Moviments d'Esquerra i Ecologia, més coneguda com a Sinaspismós. Va ser el líder parlamentari de la Coalició de l'Esquerra Radical (SÍRIZA).

## Referències

* ↑ Synaspismos press release
* ↑ «The Greek left and Plan B» (en anglès). Workers' Liberty, 11-12-2012. [Consulta: 9 maig 2013].
# Aleksandar Dragović

Aleksandar Dragović (6 de març de 1991, Viena, Àustria) és un futbolista austríac que juga com defensa central en el FC Dinamo de Kíev de la Lliga Premier d'Ucraïna.

## Clubs

| Club | País | Any |
| FK Àustria Viena | Àustria | 2008 - 2010 |
| FC Basel | Suïssa | 2011 - 2013 |
| FC Dinamo de Kíev | Ucraïna | 2013 - |

## Palmarès

| Títol | Club | País | Any |
| Copa d'Àustria | FK Àustria Viena | Àustria | 2009 |

## Referències

* ↑ «Austria vs Islàndia». theguardian.com. [Consulta: 22 juny 2016].

## Enllaços externs

* Aleksandar Dragović player info at the official Austria Wien website Arxivat 2012-02-25 a Wayback Machine. (alemany)
* Profile on weltfussball.de (alemany)
* Aleksandar Dragović a National-Football-Teams.com (anglès)
* Profile at FC Basel Arxivat 2011-08-11 a Wayback Machine. (alemany)
* Aleksandar Dragović, Fitxa a Soccerway
Aleksandar Dragović amb la selecció austríaca - Plantilles de navegació :
Selecció de futbol d'Àustria – Eurocopa 2016
1 Almer •
2 Garics •
3 Dragović •
4 Hinteregger •
5 Fuchs (c) •
6 Ilsanker •
7 Arnautović •
8 Alaba •
9 Okotie •
10 Junuzović •
11 Harnik •
12 Lindner •
13 Suttner •
14 Baumgartlinger •
15 Prödl •
16 Wimmer •
17 Klein •
18 Schöpf •
19 Hinterseer •
20 Sabitzer •
21 Janko •
22 Jantscher •
23 Özcan •
Entrenador: Koller
Selecció de futbol d'Àustria – Eurocopa 2020
1 A. Schlager •
2 Ulmer •
3 Dragović •
4 Hinteregger •
5 Posch •
6 Ilsanker •
7 Arnautović •
8 Alaba •
9 Sabitzer •
10 Grillitsch •
11 Gregoritsch •
12 Pervan •
13 Bachmann •
14 Baumgartlinger (c) •
15 Lienhart •
16 Trimmel •
17 Schaub •
18 Schöpf •
19 Baumgartner •
20 Onisiwo •
21 Lainer •
22 Lazaro •
23 X. Schlager •
24 Laimer •
25 Kalajdžić •
26 Friedl •
Entrenador: Foda :